LIETOŠANAS INSTRUKCIJA: INFORMĀCIJA ZĀĻU LIETOTĀJAM
Smecta® orange - vanille 3 g pulveris iekšķīgi lietojamas suspensijas pagatavošanai
Diosmectitum

Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.
-	Saglabājiet šo instrukciju! Iespējams, ka vēlāk to vajadzēs pārlasīt.
-	Ja Jums nepieciešama papildus informācija vai padoms, vaicājiet farmaceitam.
-	Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
-	Ja akūtas caurejas gadījumā pēc 3 dienām un hroniskas caurejas gadījumā pēc 14 dienām   nejūtaties labāk vai jūtaties sliktāk, Jums jākonsultējas ar ārstu. 

Šajā instrukcijā varat uzzināt: 

1.	Kas ir  Smecta un kādam nolūkam to lieto
2.	Kas Jums jāzina pirms Smecta lietošanas
3.	Kā lietot Smecta 
4.	Iespējamās blakusparādības
5	Kā uzglabāt Smecta 
6.	Iepakojuma saturs un cita informācija
1.	KAS IR SMECTA UN KĀDAM NOLŪKAM TO LIETO

Smecta ir zāles, kam piemīt spēcīgas kuņģa-zarnu trakta gļotādu pārklājošas īpašības. Smecta palielina gļotādas gēla pretošanās spēju agresīvām vielām. Iedarbojoties uz kuņģa-zarnu trakta gļotādas barjeru, kā arī izteiktās saistīšanās spējas dēļ, Smecta aizsargā kuņģa-zarnu trakta gļotādu.
	
Smecta lieto:
•	Simptomātiskai sāpju ārstēšanai, kas saistīta ar barības vada, kuņģa, divpadsmitpirkstu zarnas un resnās zarnas saslimšanām,
•	Akūtas un hroniskas caurejas simptomātiskai ārstēšanai bērniem, t.sk. zīdaiņiem, un pieaugušajiem.
2.	KAS JUMS JĀZINA PIRMS SMECTA LIETOŠANAS

Nelietojiet SMECTA, ja Jums ir alerģija pret aktīvo  vielu (diosmektītu) vai kādu citu (6. punktā minēto) šo zāļu sastāvdaļu. 

Brīdinājumi un piesardzība lietošanā
Pirms Smecta lietošanas konsultējieties ar ārstu vai farmaceitu, ja Jums ir smagi hroniski aizcietējumi anamnēzē.
Novājinātiem pacientiem, zīdaiņiem un bērniem vienmēr jāapsver nepieciešamība pēc rehidratācijas ar iekšķīgi lietojamiem rehidratācijas sāls šķīdumiem vai intravenozu rehidratāciju, kas pielāgota caurejas smaguma pakāpei, pacienta vecumam un veselības stāvoklim.

Citas zāles un Smecta
Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.
Nav ieteicams lietot citas zāles vienlaikus ar Smecta.

Smecta kopā ar uzturu
Nelietot šīs zāles ēdienreižu laikā.

Grūtniecība un barošana ar krūti
Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.
Nav sagaidāma kaitīga ietekme, lietojot Smecta grūtniecības un bērna barošanas ar krūti laikā.

Transportlīdzekļu vadīšana un mehānismu apkalpošana
Nav pētījumu par diosmektīta ietekmi uz spēju vadīt transportlīdzekļus un apkalpot mehānismus.

Smecta satur glikozi un saharozi 
Šis zāles nevajadzētu lietot pacientiem ar retu iedzimtu fruktozes nepanesību, glikozes-galaktozes malabsorbciju vai saharāzes-izomaltāzes nepietiekamību.
Ja ārsts ir teicis, ka jums ir kāda cukura nepanesība, pirms lietojat šīs zāles, konsultējieties ar ārstu.
3.       KĀ LIETOT SMECTA

Vienmēr lietojiet šīs zāles tieši tā, kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam. 

Devas
Akūtas caurejas simptomātiska ārstēšana:
Zīdaiņiem un bērniem:
- līdz 1 gada vecumam: 1 paciņa dienā.
- no 1 gadu vecuma: 2 paciņas dienā.
Akūtas caurejas epizodes sākumā devu var dubultot.

Pieaugušajiem: 
- 3 paciņas dienā.
Akūtas caurejas epizodes sākumā devu var dubultot.

Citu indikāciju ārstēšana:
Zīdaiņiem un bērniem:
- līdz 1 gada vecumam: 1 paciņa dienā.
- no 1 līdz 2 gadu vecumam: 1-2 paciņas dienā.
- no 2 gadu vecuma: 2-3 paciņas dienā.

Pieaugušajiem: 
- vidēji 3 paciņas dienā.

Lietošanas veids
Iekšķīgai lietošanai.
Paciņas saturs jāizšķīdina īsi pirms lietošanas.
Pacientiem ar ezofagītu vēlams diosmektītu lietot pēc ēšanas, pacientiem ar citām diagnozēm – starp ēdienreizēm.
Zīdaiņiem un bērniem:
Paciņas saturs jāizšķīdina 50 ml ūdens (piemēram, barošanas pudelītē) vai jāsajauc ar pusšķidru ēdienu (piemēram, bērnu uzturu, dārzeņu biezeni, sautētiem augļiem, zupu). 
Pieaugušajiem: 
Paciņas saturs jāizšķīdina pusglāzē ūdens. 

Ja esat lietojis Smecta vairāk nekā noteikts
Pārdozēšana var izraisīt smagus aizcietējumus vai bezoārus (dažādu vielu sacietējumi kuņģa-zarnu traktā).

Ja esat aizmirsis lietot Smecta
Nelietojiet dubultu devu, lai aizvietotu aizmirsto devu.

Ja Jums ir kādi jautājumi par šo zāļu lietošanu, jautājiet ārstam vai farmaceitam.
4.	IESPĒJAMĀS BLAKUSPARĀDĪBAS
Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Parasti blakusparādības ir vieglas un pārejošas, saistītas ar kuņģa-zarnu traktu. Retos gadījumos novēro aizcietējumu, pēc devas samazināšanas ārstēšanu var turpināt.

Ļoti reti tika novēroti paaugstinātas jutības reakcijas gadījumi, tai skaitā nātrene, izsitumi, nieze vai angioedēma (sejas, mēles un balsenes pietūkums, kas var izraisīt elpošanas traucējumus).

Ziņošana par blakusparādībām
Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: www.zva.gov.lv. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

5.	KĀ UZGLABĀT SMECTA

Zālēm nav nepieciešami īpaši uzglabāšanas apstākļi. Uzglabāt bērniem nepieejamā un neredzamā vietā.

Nelietot šīs zāles pēc derīguma termiņa beigām, kas norādīts uz kastītes pēc {EXP}. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.
6.	IEPAKOJUMA SATURS UN CITA INFORMĀCIJA
Ko SMECTA satur
-	Aktīvā viela ir diosmektīts (diosmectitum). Katra paciņa satur 3 g diosmektīta.
-	Citas sastāvdaļas ir glikozes monohidrāts, saharīna nātrija sāls, vaniļas aromatizators* un apelsīnu aromatizators**.
*Vaniļas aromatizatora sastāvs:
Maltodekstrīns, saharoze, gliceriltriacetāts (E1518), silīcija dioksīds (E551), etilspirts, sojas-lecitīns
(E322), vaniļas aromatizators.
**Apelsīnu aromatizatora sastāvs:
Maltodekstrīns, saharoze, akācijas sveķi (E414), taukskābju mono un diglicerīdu diacetilvinskābes esteri (E472e), silīcija dioksīds (E551), apelsīna eļļa.
SMECTA ārējais izskats un iepakojums
Dzeltenīgi balts vai gaišas smilškrāsas pulveris ar vieglu apelsīnu smaržu.
Pulveris iekšķīgi lietojamas suspensijas pagatavošanai, iesaiņojumā 30 paciņas vai 60 paciņas.
Reģistrācijas apliecības īpašnieks
IPSEN PHARMA
65, Quai Georges Gorse
92100 Boulogne-Billancourt
Francija

Ražotājs
Beaufour Ipsen Industrie 
17-20 rue Ethe Virton 28100 Dreux, Francija
Lai iegūtu papildus informāciju par šīm zālēm, lūdzam kontaktēties ar Reģistrācijas apliecības īpašnieka vietējo pārstāvniecību: Ipsen Pharma pārstāvniecība Latvijā, Bauskas iela 58, Rīga, Latvija, Tel.: +371 67 622233, Fakss: +371 67 622191.

Teksta pēdējās pārskatīšanas datums: 2016. gada maijs.

Reģistrācijas Nr.I000175

Paralēli importēto zāļu izplatīšanas atļaujas turētājs un pārpakotājs: SIA  "Jelgavfarm", 
Zemgales prospekts 3, Jelgava, LV-3001, tel.63022249.